Diari Oficial de la Generalitat Valenciana


Sumari del DOGV 407, del 21-07-1986 (1986/806778)

ORDRE de 26 de juny de 1986, de la Conselleria de Sanitat i Consum, la qual regula el procediment d'autorització dels magatzems de distribució de productes zoosanitàris.
-------------------------------------------------------------------------------------------------------------------------------------------------------------------------

### Dades del document

Número de DOGV
:   407

Data del DOGV
:   21-07-1986

Secció del DOGV
:   ALTRES DISPOSICIONS

Número del document
:   1986/806778


Data del document
:   26-06-1986

Organisme emissor
:   Conselleria de Sanitat i Consum

Tipus de document
:   Ordre

Ordre de 26 de juny de 1986, de la Conselleria de Sanitat i Consum, la qual regula el procediment d'autorització dels magatzems de distribució de productes zoosanitaris.  
Examinada la normativa vigent reguladora d'aquest sector, i en concret el Reial Decret 163/1981, de 23 de gener, sobre producció, distribució, utilització i control de productes zoosanitaris i altres substàncies utilitzades en la producció pecuària, completat pels Reials Decrets 796/1982 de 2 d'abril, i 794/1983, de 30 de març, i desplegat per les Ordres dictades per la Presidència del Govern de 13 de juny de 1983 i 30 de juliol de 1984.   
Atés que l'article quart de la susdita Ordre de 30 de juliol de 1984, estableix que la sol·licitud d?autorització dels magatzems de distribució de productes zoosanitaris, ha de dirigirse a l'Organ competent de les respectives Comunitats Autònomes, cal determinar aquest Organ pel que fa a la Comunitat Valenciana.   
Amb aquesta finalitat, i ja que l'Estatut d'Autonomia reconeix a la Generalitat Valenciana competències de desplegament legislatiu i execució en matèries de sanitat i higiene, transferides pel Reial Decret 278/1980, de 25 de gener, i en virtut de l'article 44 de la Llei de Govern Valencià, i de l'article 5 del Decret 37/1986, de 10 de mar;, a proposta de la Direcció General d'Assistència Hospitalària i Especialitats Mèdiques,   
ORDENE:  
Article primer  
Aquesta Ordre té com a objecte regular el procediment d?autorització dels magatzems de distribució de productes zoosanitaris, que desplegaren llur activitat en l?àmbit geogràfic de la Comunitat Valenciana.   
Article segon  
Es consideren productes zoosanitaris, d'acord amb l'article 1.1 del Reial Decret 163/1981, de 23 de gener, els següents:   
1) Medicaments d'ús veterinari.   
2) Plaguicides d'ús ramader.   
3) Els utilitzats amb finalitat principalment zootècnica, els quals exerceixen llur acció mitjançant una alteració profunda del fisiologisme, així com els no inclosos abans, utilitzats en aplicació directa o indirecta sobre els animals, per a llur identificació o per tal d'afavorir llur maneig, o altres anàlegs.   
4) Altres productes o substàncies classificades com a zoosanitaris, mitjançcant Ordre conjunta dels Ministeris d'Agricultura, Pesca i Alimentació i Sanitat i Consum.   
Article tercer  
Segons l'article 1 de l'Ordre de 30 de juliol de 1984, s'estableixen dos tipus de magatzems de distribució de productes zoosanitaris:   
1) Magatzems que comercialitzen medicaments d'ús veterinari.   
2) Magatzems que no comercialitzen medicaments d'ús veterinari.   
Article quart  
Els medicaments i especialitats farmacèutiques d'ús veterinari es distribuiran a través dels magatzems que hagen estat autoritzats d'acord amb el procediment descrit en els articles següents, i es comercialitzaran o dispensaran en Oficines de farmàcia i en les entitats ramaderes autoritzades per a l'ús exclusiu de llurs membres, i, en qualsevol cas, sota prescripció veterinària, llevat de les especialitats considerades com a publicitàries.   
Article cingué  
La sol·licitud d'autorització d'ambdós tipus de magatzems, als que fa referència l'article 3 d'aquesta Ordre, es presentarà, en les Direccions Territorials de Sanitat i Consum, utilitzant el model normalitzat facilitat per aquestes. A més, haurà d?adjuntar-s?hi la documentació següent:   
1) Justificant de l'autorització que corresponga per al desplegament de l'activitat comercial.   
2) Planols esquemàtics, per triplicat, de situació i distribució del magatzem.   
3) Memòria explicativa, per triplicat, dels planols susdits i mitjans de què disposa, que en cas de comptar amb Farmacèutic garant serà realitzada per aquest.   
4) Documentació justificativa de la prestació de serveis pel Farmacèutic garant, quan es comercialitzaran medicaments d'ús veterinari, degudament autoritzada pels Serveis de Farmàcia de les Direccions Territorials de Sanitat i Consum.   
Article sisé  
L'esmentada sol·licitud, amb la documentació escaient, serà remesa per les Direccions Territorials de Sanitat i Consum a la Direcció General d'Assistència Hospitalària i Especialitats Mèdiques perquè aquesta dicte, si convé, Resolució autoritzant l'obertura del magatzem de productes zoosanitaris.   
Contra aquesta Resolució, cabrà recurs d?alçada davant l'Hble. Sr. Conseller de Sanitat i Consum.   
Article seté  
S'establirà un Registre en el qual s'anotaran els magatzems de distribució legalment autoritzats, el qual radicarà en el Servei d'Assistència Farmacèutica, de la Direcció General d'Assistència Hospitalària i Especialitats Mèdiques.   
DISPOSICIO FINAL  
La comercialització dels plaguicides d'ús ramader s'atendrà al que disposa l'article 4.1.b) del Reial Decret 3349/1983, de 30 de noviembre.   
DISPOSICIO TRANSITORIA  
Hom concedeix un termini de cinc mesos, a partir de l'entrada en vigor d'aquesta Disposició perquè aquells magatzems de distribució que estiguen autoritzats envien als Serveis de Farmàcia, de les Direccions Territorials de Sanitat i Consum, còpia de llur autorització i de la documentació annexa presentada quan s'escaiga a fi de llur inclusió en el Registre que s'estableix en l'article 6 d'aquesta Ordre.   
DISPOSICIO FINAL  
Reta facultat el Director General d'Assistència Hospitalària i Especialitats Mèdiques per tal de dictar les disposicions que calguen a fi d'executar i desplegar aquesta Ordre, la qual entrarà en vigor l'endemà de la publicació en el Diari Oficial de la Generalitat Valenciana   
València, 26 de juny de 1986.   
El Conseller de Sanitat i Consum,  
JOAQUIM COLOMER I SALA